หนูมีประจำเดือนวันที่ 13 พย วันแรกและหมดวันที่ 17 พย วันที่ 17 พย มีเพศสัมพันไม่ป้องกัน แต่กินยาคุมฉุกเฉินวันนั้น ประมาน 7 วัน มีเลือดออกมา 3-4 วัน วันวันที่ 1 ธค มีเพศสัมพันอีกครั้ง กินยาคุมฉุกเฉินอีกครั้ง วันที่ 13 มีเลือดออกมาไม่มาก 14 ธค มีเลือดสีน้ำตาลออกมามากกว่าวันแรก วันที่ 15 ไม่มีเลือดแล้วค่ะ อยากทราบว่าเลือดมีน้ำตาลคืออะไร ครบรอบประจำเดือนมาแล้วแต่ตอนนี้ประจำเดือนยังไม่มาค่ะ แบบนี้หนูจะท้องไหมค้ะ
สวัสดีค่ะ หากประจำเดือนมาวันที่ 13 พ.ย. แล้วได้มีเพศสัมพันธ์ในวันที่ 17 พ.ย. เท่ากับมีเพศสัมพันธ์ในวันที่ 5 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมาก ดังนั้นจริงๆ แล้วอาจไม่จำเป็นต้องทานยาคุมฉุกเฉินสำหรับเลือดที่ออกหลังจากทานยาคุมฉุกเฉินไป 7 วัน น่าจะเป็นเลือดที่เกิดจากผลของยาคุมฉุกเฉินได้ส่วนการมีเพศสัมพันธ์ในวันที่ 1 ธ.ค. หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกมาในวันที่ 13-14 ธ.ค. น่าจะเป็นเลือดประจำเดือนได้ เนื่องจากอยู่ในช่วงวันที่ประจำเดือนควรจะมา ส่วนการที่เลือดมีสีน้ำตาล เกิดจากการที่เลือดมีปริมาณน้อย เลือดจึงไหลออกจากมดลูกช้า ทำให้เลือดสัมผัสกับอากาศและสภาวะความเป็นกรดในช่องคลอดนาน เลือดจึงกลายเป็นสีน้ำตาลค่ะการที่เลือดประจำเดือนมีปริมาณน้อย อาจเกิดจากหลายปัจจัย โดยยาคุมฉุกเฉินที่ได้ทานไปก็อาจมีผลได้ นอกจากนั้น อาจเกิดจาก มีความเครียด ทำงานหนัก พักผ่อนน้อย ออกกำลังกายมากไป อดอาหาร มีน้ำหนักลด เป็นต้นแต่หากกังวลว่าจะตั้งครรภ์หรือไม่ ก็ควรตรวจหาการตั้งครรภ์ดูค่ะหากมีเพศสัมพันธ์บ่อยๆ ไม่ควรทานยาคุมฉุกเฉินเป็นประจำ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ถือว่าไม่ดีนัก เมื่อเทียบกับวิธีคุมกำเนิดอื่นๆ